Държавен вестник, бр. 63, 2017 г., стр. 79

БРОЙ  63	
Д Ъ Р Ж А В Е Н  В Е С Т Н И К 	
СТР.  79  
(2) Броят, структурата, задачите, органи-
зацията на работата и поименният състав 
на работните групи по ал. 1 се определят с 
решение на съвета.“
4. Създава се чл. 5б:
„Чл. 5б. Регулаторният борд към съвета 
се състои от председател – заместник ми-
нистър-председателят по чл. 5, ал. 1, т. 2 от 
Устройствения правилник на Министерския 
съвет и на неговата администрация, и членове, 
определени със заповед на министър-предсе-
дателя. В заповедта се посочват и резервни 
членове.“
5. Създава се чл. 12а:
„Чл. 12а. (1) Заседанията на борда се 
провеждат в пълен състав. В случай на от-
съствие на член на борда той се замества от 
резервния член.
(2) Решенията на борда се вземат с мно-
зинство от две трети от състава му.“
6. Член 13 се изменя така:
„Чл. 13. Заседанията на съвета и на борда 
към него се свикват и ръководят от техния 
председател.“
7. Член 14 се изменя така:
„Чл. 14. (1) Административното и техниче-
ското обслужване и експертното осигуряване 
на съвета и на борда се осъществява от ди-
рекция „Модернизация на администрацията“ 
в администрацията на Министерския съвет, 
която изпълнява функциите на секретариат.
(2) Секретариатът на съвета:
1. организира и координира подготовката 
и провеждането на заседанията на съвета и 
на борда;
2. осигурява чрез съответните органи на 
изпълнителната власт и на местното само­
управление, както и чрез други организации 
информация и материали, необходими за 
анализа и подготовката на въпросите, които 
подлежат на разглеждане от съвета и на борда;
3. изготвя анализи, експертизи, становища 
по въпроси от компетентността на съвета и 
на борда;
4. изготвя протоколите от заседанията на 
съвета и съхранява документацията на съвета 
и на борда;
5. подготвя годишния доклад за дейността 
на съвета.“
8. В чл. 15, ал. 1 след думите „на откритите 
заседания“ се добавя „на съвета“.
9. Създава се чл. 15а:
„Чл. 15а. (1) Когато Регулаторният борд 
разглежда проекти на нормативни актове, 
които предвиждат въвеждането на регулаторен 
режим по смисъла на чл. 4, ал. 1 от Закона 
за ограничаване на административното ре-
гулиране и административния контрол върху 
стопанската дейност или друга форма на уве-
личаване или намаляване на регулаторната 
тежест за гражданите и бизнеса, в заседанието 
му задължително участва съответният член на 
правителството, който е вносител на проекта 
на нормативен акт. Министрите могат да бъдат 
представлявани от определен за всяко отделно 
заседание заместник-министър. Вносителят 
на проекта на нормативен акт може да бъде 
подпомаган от експерти.
(2) Председателят на борда може да кани 
за участие в заседанието представители на 
заинтересованите работодателски, професи-
онални, потребителски или други неправи-
телствени организации. В случаите по ал. 1 
задължително се отправя покана към орга-
низациите, изразили отрицателно становище 
по разпоредби от проекта на нормативен 
акт, с които се въвежда допълнителна или 
с които се предлага намаляване на регула-
торната тежест.
(3) Когато Регулаторният борд разглежда 
въпрос извън случаите по ал. 1, за участие 
в заседанието му се канят представители на 
засегнатите държавни институции.
(4) В случаите по ал. 1 и 3 за участие в 
заседанието на борда се кани представител 
на Националното сдружение на общините в 
Република България, когато разглежданият 
въпрос е свързан с дейността на общините.“
10. В чл. 16 се създава ал. 6:
„(6) Алинеи 1 – 5 се прилагат и за заседа-
нията на Регулаторния борд.“
11. В чл. 20 се създава ал. 3:
„(3) На всяко заседание на съвета секре-
тарят представя информация за проведените 
заседания на борда и за взетите решения. 
Информацията се включва в документите и 
материалите по ал. 2, т. 3 и 4.“
§ 7. В Устройствения правилник на Минис-
терския съвет и на неговата администрация, 
приет с Постановление № 229 на Министерския 
съвет от 2009 г. (обн., ДВ, бр. 78 от 2009 г.; 
изм. и доп., бр. 102 от 2009 г., бр. 15, 25 и 30 
от 2010 г.; попр., бр. 32 от 2010 г.; изм. и доп., 
бр. 74 и 88 от 2010 г., бр. 15, 25, 31, 43, 54 и 80 
от 2011 г., бр. 22, 50 и 103 от 2012 г., бр. 30, 
51, 69, 70, 74, 82, 88 и 102 от 2013 г., бр. 8, 49, 
58, 67, 76 и 94 от 2014 г., бр. 5, 19, 37 и 57 от 
2015 г., бр. 2, 8, 49 и 91 от 2016 г. и бр. 12, 30, 
33 и 45 от 2017 г.), се правят следните изме-
нения и допълнения:
1. В чл. 32 се създава ал. 7:
„(7) Когато при съгласуването на проект на 
нормативен акт или при обществените кон-
султации по Закона за нормативните актове 
е получено становище, с което се възразява 
срещу разпоредби, за които е установено, че 
ще имат ефект върху регулаторната тежест 
за бизнеса, проектът се внася за разглеждане 
от Министерския съвет след получаване на 
становище от Регулаторния борд към Съвета 
за административната реформа.“
2. В чл. 35:
а) в ал. 1 т. 7 се отменя;
б) в ал. 2 се създават т. 9 и 10: